Pitanja i odgovori u vezi sa prijavom i na javni poziv Implementacija projekta malog obima (pilot-projekta) u oblasti energetike, zaštite klime i saobraćaja za opštine i gradove u Republici Srpskoj u okviru Projekta „EU4 Energy Transition (EU za energetsku tranziciju): Sporazum gradonačelnika na Zapadnom Balkanu i u Turskoj“ pristigla do 12.07.2022.godine

**Pitanje 1.** Razmisljamo o ideji da apliciramo sa nabavkom malih električnih vozila (slike primjera u prilogu) koji bi bile na usluzi građanima. Ovim bi doprinijeli smanjenju zagađenja zraka, ali i obezbijedili inovativan način urbane mobilnosti, sa posebnim akcentom na ranjive kategorije, ali i na turiste.

Molim vas za informaciju da li je ovakva ideja prihvatljiva za objavljeni poziv.

**Odgovor 1:** Da, projektna ideja je generalno prihvatljiva

**Pitanje 2:** Opština planira da aplicira na javni poziv projekat „Zaštita zraka kroz uspostavljanje nove zelene površine, dječijeg igrališta i parka u urbanom dijelu grada“.

Da li sa gore navedenim projektom mi ispunjavamo preduslove Poziva, budući da se projekat ne bavi direktno adaptacijom/rekonstrukcijom infrastrukturnog objekta?

Naime, projekat je dio strateškog dokumenta „Akcioni plan održivog upravljanja energijom i prilagođavanja klimatskim promjenama Opštine **(SECAP)** za period do 2030. godine“ :

- tačka 6.3.4 Mjere za prilagođavanje na opasnosti od ekstremno visokih temperatura :

 - podmjera 16. Analiza mogućnosti ublažavanja efekta urbanog toplotnog ostrva putem zelene infrastrukture i sprvođenja konkretnih mjera njene izgradnje na kritičnim lokacijama.

**Odgovor 2:** Da, projektna ideja je generalno prihvatljiva

**Pitanje 3.** Čitajući odgovore na najčešća pitanja vidjeli smo da u odgovoru na pitanje broj 9. "**Hoće li GIZ prenijeti sredstva odabranim opštinama/gradovima na početku implementacije ili će sredstva biti refundirana na kraju implementacije projekta opštini/gradu?"** piše: "Neće biti prenosa sredstava između GIZ-a i odabranih opština/gradova. Nakon što su projekti odabrani, GIZ će pokrenuti postupak nabavke (tender) i dati svoj dio troškova projekta odabranim firmama koje će projekte implementirati. Paralelno će podnosilac prijave**nabaviti radove** koje je pristao finansirati iz sopstvenih sredstava"

Da li to znači da će podnosilac prijave **morati sprovesti proceduru nabavke za dio radova koje je pristao finansirati iz sopstvenih sredstava**,  bez obzira što se projekat sastoji iz jedne nabavke, ili će cjelokupan proces sprovođenja tendera izvršiti GIZ a podnosilac prijave će na osnovu ispostavljene fakture/situacije platiti svoj dio radova odabranom izvođaču u skladu sa potpisanim sporazumom o realizaciji projekta, odnosno projektnom aplikacijom?

**Odgovor 3:** Aplikant će morati provesti postupak javne nabavke za dio radova koji je pristao finansirati iz vlastitih sredstava, a GIZ će provesti proceduru za dio radova koje će finansirati.